

Οί9ί(Λΐ5^9ηεοΙ 6γ I 
ΤΗθοϋοΓοε Μουιηαρι 
Ρβίε: 2007.05.ΜΗ1:22:22 
ΕΕ5Τ 
Ρθ35θπ: 5ίβΠ8α ΡϋΡ 
(βΓπόβόεΙβοΙ) | 

ΙοοΒίΐοη: Αϋτβ|5, ΕΙΙίπϊΚο 
Τ γρο9Γ3ίίο 


11587 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 633 

26 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης των πληγέντων από την 
πυρκαγιά της 21 ης Αυγούστου 2006 στους Δήμους 
Κασσάνδρας και Παλλήνης του Νομού Χαλκιδι¬ 
κής..... 1 

Επέκταση καταστήματος Αφορολογήτων και Φορο¬ 
λογημένων Ειδών και αποθήκης αυτού στον Κρα¬ 
τικό Αερολιμένα Αλεξανδρούπολης. 2 

Επέκταση καταστήματος Αφορολογήτων και Φορο¬ 
λογημένων Ειδών ως προς τον χώρο της απο¬ 
θήκης αυτού στον Κρατικό Αερολιμένα Καλαμά¬ 
τας. 3 

Έγκριση υπερωριακής απασχόλησης Β' εξαμήνου 
έτους 2007 υπαλλήλων του ΚΑΦ Λιμένος Ηρα¬ 
κλείου. 4 

Τροποποίηση του Κανονισμού Εσωτερικής Υπηρεσί¬ 
ας του Πρωτοδικείου Πειραιά. 5 

Τροποποίηση του Κανονισμού Εσωτερικής Υπηρε¬ 
σίας του Ειρηνοδικείου - Πταισματοδικείου Νέων 

Μουδανίων Χαλκιδικής. 6 

Απόκτηση ελληνικής ιθαγένειας της ΤΖΕΙΡΑΝΟΒΑ 

ΡΑΓΙΑ του ΧΑΡΑΛΑΜΠΟΥ. 7 

Σύσταση Νομικού Προσώπου στον Δήμο Φυτειών 
Νομ. Αιτωλ/νίας με την επωνυμία «Σχολική Επι¬ 
τροπή Λ. Τ. Γυμνασίου» Δήμου Φυτειών. 8 

Συγκρότηση Γνωμοδοτικής Επιτροπής για ονομασία 
και μετονομασία συνοικιών, οδών και πλατειών 

των Ο.Τ.Α. Νομού Ιωαννίνων. 9 

Έγκριση της υπ’ αριθμ. 409/2006 αποφάσεως του Δη¬ 
μοτικού Συμβουλίου Ροδίων, που αφορά την αύ¬ 
ξηση μετοχικού κεφαλαίου στην αστική μη κερ¬ 
δοσκοπική εταιρεία «ΗΦΑΙΣΤΟΣ». 10 

Καθιέρωση υπερωριακής εργασίας υπαλλήλων Ν.Α. 

Αιτ/νίας για το Α' Εξάμηνο 2007. 11 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Βαλσάμη Μαρκέλλα του Νι¬ 
κολάου. 12 


ΑΠΟΦΑΣΕΙ Σ 

Αριθμ. 15797/Β/139 (1) 

Καθορισμός αποζημίωσης των πληγέντων από την πυρ¬ 
καγιά της 21 ης Αυγούστου 2006 στους Δήμους Κασ¬ 
σάνδρας και Παλλήνης του Νομού Χαλκιδικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του ν. 2459/1997 (ΦΕΚ 
17/τ.Α7ΐ8.2.1997) «κατάργηση φορολογικών απαλλαγών 
και άλλες διατάξεις». 

2. Τα άρθρα 41 παρ. 1 και 5, 47 παρ. 3 και 90 του Κώδικα 
Νομοθεσίας για την Κυβέρνηση και Κυβερνητικά Όργα¬ 
να που κυρώθηκε με το άρθρο πρώτο του π.δ. 63/2005 
“Κωδικοποίηση της νομοθεσίας για την Κυβέρνηση και 
τα Κυβερνητικά Όργανα” (ΦΕΚ 98/Α). 

3. Το άρθρο 22 του ν. 2362/1995 (ΦΕΚ 247/τ.Α727.11.1995) 
«Περί Κώδικος Δημοσίου Λογιστικού». 

4. Την υπ’ αριθμ. 938/ΑΖ 11/15.4.1998 εγκύκλιο του Υπ. 
Περιβάλλοντος, Χωροταξίας και Δημ.Έργων «Αποκατά¬ 
σταση ζημιών κτιρίων που επλήγησαν από πλημμύρες, 
πυρκαγιές και κατολισθήσεις». 

5. Την υπ’ αριθμ. 6257/Α32/13.10.2006 κοινή υπουργική 
απόφαση των Υπουργών Οικονομίας και Οικονομικών 
και ΠΕΧΩΔΕ και των Υφυπουργών Εσωτερικών, Δημο¬ 
σίας Διοίκησης και Αποκέντρωσης και Οικονομίας και 
Οικονομικών, με την οποία οριοθετούνται περιοχές του 
Νομού Χαλκιδικής, που επλήγησαν από την πυρκαγιά 
του Αυγούστου 2006. 

6. Το υπ’ αριθμ. Φ.311/4/21/16.1.2006 έγγραφο της Νο¬ 
μαρχιακής Αυτοδιοίκησης Χαλκιδικής. 

7. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές των 
Δήμων Κασσάνδρας και Παλλήνης του Νομού Χαλκιδι¬ 
κής και υπέστησαν ζημιές από την πυρκαγιά του Αυ¬ 
γούστου 2006, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 1 

1. Παρέχεται επιχορήγηση για την αντιμετώπιση των 
ζημιών που προκλήθηκαν από την πυρκαγιά του Αύγου¬ 
στου 2006 στους Δήμους Κασσάνδρας και Παλλήνης του 
Νομού Χαλκιδικής, οι οποίες έχουν οριοθετηθεί με την 
υπ’ αριθμ. 6257/Α32/13.10.2006 κοινή υπουργική απόφαση 
των Υπουργών Οικονομίας και Οικονομικών και ΠΕΧΩΔΕ 
και των Υφυπουργών Εσωτερικών, Δημοσίας Διοίκησης 
και Αποκέντρωσης και Οικονομίας και Οικονομικών, σε 
βιομηχανικές και βιοτεχνικές μονάδες, εμπορικά κατα¬ 
στήματα, αγροτικές εκμεταλλεύσεις, άλλες επιχειρήσεις 
και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζη¬ 
μιών που αφορούν σε κτιριακές εγκαταστάσεις, μηχα¬ 
νολογικό εξοπλισμό, πρώτες ύλες, εμπορεύματα και 
φορτηγά αυτοκίνητα δημόσιας και ιδιωτικής χρήσης, 
τα οποία κατεγράφησαν από την αρμόδια Επιτροπή ως 
ολοσχερώς κατεστραμμένα από την πυρκαγιά. 

2. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσης ζημίας, από την 
αρμόδια Νομαρχιακή Επιτροπή εντοπισμού, καταγραφής 
και αποτίμησης ζημιών από την πυρκαγιά, σύμφωνα με 
τις διατάξεις του άρθρου 36 του ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομε- 
σαίων Επιχειρήσεων και Χειροτεχνίας (ΕΟΜΜΕΧ), 
μετά από προσκόμιση βεβαίωσης της αρμόδιας Νο¬ 
μαρχίας στην οποία εμφανίζεται το συνολικό ύψος 
των ζημιών. 

4. Η βεβαίωση αυτή παρέχεται από την αρμόδια Υπη¬ 
ρεσία της Νομαρχίας, ή σε περίπτωση δευτεροβάθμιας 
Επιτροπής από την Περιφέρεια, με βάση τις ζημιές που 
κατέγραψαν οι αρμόδιες επιτροπές. 

Αρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 970.000 
ευρώ περίπου και θα βαρύνει τον Προϋπολογισμό των 
Δημοσίων Επενδύσεων (ΣΑΕ 027/5 του Υπ. Ανάπτυ¬ 
ξης)· 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθμ. Α.37/4/Γ0019 (2) 

Επέκταση καταστήματος Αφορολογήτων και Φορολο¬ 
γημένων Ειδών και αποθήκης αυτού στον Κρατικό 
Αερολιμένα Αλεξανδρούπολης. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του ν. 827/1978 «περί 


ρυθμίσεως δασμολογικών θεμάτων και άλλων τινών 
διατάξεων» (ΦΕΚ 194/Α/18.11.1978). 

2. Τις διατάξεις της παραγράφου 4 του άρθρου 120 του 
ν. 2533/11.11.1997 «χρηματιστηριακή αγορά παραγώγων 
και άλλες διατάξεις» (ΦΕΚ 228/Α/11.11.1997). 

3. Τις διατάξεις του άρθρου 17 του π.δ 86/1979 «περί 
συστάσεως ιδιορρύθμου Ανωνύμου Εταιρείας δια την 
εκμετάλλευσιν καταστημάτων πωλήσεως αφορολόγη¬ 
των και αδασμολόγητων ειδών και εγκαταστάσεως και 
λειτουργίας τούτων εις τα σημεία εξόδου επιβατών 
εξωτερικού» (ΦΕΚ 17/Α/31.1.1979). 

4. Την υπ’ αριθμ. 5733/ΔΙΟΕ 1264/9.2.2006 (ΦΕΚ 204/ 
Β/13.2.2006) κοινή απόφαση του Πρωθυπουργού και του 
Υπουργού Οικονομίας και Οικονομικών, με την οποία τρο¬ 
ποποιήθηκε η όμοια υπ’ αριθμ. 37930/ΔΙΟΕ1264/14.10.2005 
(ΦΕΚ 1432/Β/05) “Καθορισμός αρμοδιοτήτων των Υφυ¬ 
πουργών Οικονομίας και Οικονομικών". 

5. Την υπ’ αριθμ. Α.4624/59/Γ0019/2.2.2006 ΑΥΟΟ «Ιδρυ¬ 
ση Καταστήματος Αφορολογήτων και Φορολογημένων 
Ειδών και αποθήκης αυτού στον Κρατικό Αερολιμένα 
Αλεξανδρούπολης» (ΦΕΚ 194/Β/13.2.2006). 

6. Τα υπ’ αριθμ. 202/15.9.2006 και 225/1.12.2006 αιτήματα 
της εταιρείας «Καταστήματα Αφορολογήτων Ειδών Α.Ε.» 
με τα οποία ζητά την επέκταση του καταστήματος αφο¬ 
ρολογήτων και φορολογημένων ειδών και της αποθήκης 
αυτού στον Κρατικό Αερολιμένα Αλεξανδρούπολης. 

7. Τα υπ’ αριθμ. 10113/14.12.2006 και 1564/23.2.2007 έγ¬ 
γραφα του Τελωνείου Αλεξανδρούπολης, με τα οποία 
μας απέστειλε τα από 14.12.2006 και 22.2.2007 πρακτικά 
της γνωμοδοτικής Επιτροπής μετά των σχετικών σχε¬ 
διαγραμμάτων, αποφασίζουμε: 

1. Εγκρίνουμε την επέκταση του καταστήματος πώ¬ 
λησης Αφορολογήτων και Φορολογημένων Ειδών και 
της αποθήκης αυτού, εντός του τελωνειακό ελεγχό¬ 
μενου χώρου, στον Κρατικό Αερολιμένα Αλεξανδρού¬ 
πολης, στη θέση και έκταση που προσδιορίζεται στα 
σχεδιαγράμματα, που συνοδεύουν τα, από 14.12.2006 και 
22.2.2007 Πρακτικά της Επιτροπής της παραγράφου 2, 
του άρθρου 17, του π.δ. 86/1979. 

2. Το κατάστημα θα επεκταθεί κατά επιφάνεια εμ- 
βαδού 49 μ 2 , και η αποθήκη αυτού κατά 40 μ 2 και θα 
βρίσκεται πάντοτε υπό τελωνειακή παρακολούθηση. 

3. Το δικαίωμα εκμετάλλευσης του καταστήματος ανή¬ 
κει αποκλειστικά στην εταιρεία «Καταστήματα Αφορο¬ 
λογήτων Ειδών Α.Ε». 

4. Η εγκατάσταση και λειτουργία του καταστήμα¬ 
τος, διέπεται από τις διατάξεις του π.δ. 86/1979, όπως 
τροποποιήθηκε και ισχύει, από τις διατάξεις του άρ¬ 
θρου 120 του ν. 2533/11.11.1997, από τις διατάξεις των 
Υπουργικών Αποφάσεων καθώς και τις σχετικές δια¬ 
ταγές, που ρυθμίζουν θέματα σχετικά με τον τρόπο 
λειτουργίας, ελέγχου κ.λπ των καταστημάτων, που 
εκμεταλλεύεται η εταιρεία «Καταστήματα Αφορολό¬ 
γητων Ειδών Α.Ε». 

5. Στην απόφαση αυτή δεν συνεπάγεται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2007 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Κ.1068/13/Γ0019 (3) 

Επέκταση καταστήματος Αφορολογήτων και Φορολο¬ 
γημένων Ειδών ως προς τον χώρο της αποθήκης αυ¬ 
τού στον Κρατικό Αερολιμένα Καλαμάτας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του ν. 827/1978 «περί 
ρυθμίσεως δασμολογικών θεμάτων και άλλων τινών 
διατάξεων» (ΦΕΚ194/Α/18.11.1978). 

2. Τις διατάξεις της παραγράφου 4 του άρθρου 120 του 
ν. 2533/11.11.1997 «χρηματιστηριακή αγορά παραγώγων 
και άλλες διατάξεις» (ΦΕΚ 228/Α/11.11.1997). 

3. Τις διατάξεις του άρθρου 17 του π.δ. 86/1979 «περί 
συστάσεως ιδιορρύθμου Ανωνύμου Εταιρείας δια την 
εκμετάλλευσιν καταστημάτων πωλήσεως αφορολόγη¬ 
των και αδασμολόγητων ειδών και εγκαταστάσεως και 
λειτουργίας τούτων εις τα σημεία εξόδου επιβατών 
εξωτερικού» (ΦΕΚ 17/Α/31.1.1979). 

4. Την υπ’ αριθμ. 5733/ΔΙΟΕ1264/9.2.2ΘΘ6 (ΦΕΚ 204/ 
Β/13.2.2006) κοινή απόφαση του Πρωθυπουργού και του 
Υπουργού Οικονομίας και Οικονομικών, με την οποία τρο¬ 
ποποιήθηκε η όμοια υπ’ αριθμ. 37930/ΔΙΟΕ1264/14.10.2005 
(ΦΕΚ 1432/Β/05) “Καθορισμός αρμοδιοτήτων των Υφυ¬ 
πουργών Οικονομίας και Οικονομικών". 

5. Την υπ’ αριθμ. Κ. 1645/55/Β0019/25.10.1996 ΑΥΟ 
«Ιδρυση και λειτουργία Καταστήματος Αφορολογήτων 
Ειδών στον Κρατικό Αερολιμένα Καλαμάτας» (ΦΕΚ194/ 
Β/13.2.2006). 

6. Το υπ’ αριθμ. 220/21.11.2006 αίτημα της εταιρείας 
«Καταστήματα Αφορολογήτων Ειδών Α.Ε.» με το οποίο 
ζητά την επέκταση του καταστήματος αφορολογήτων 
και φορολογημένων ειδών για δημιουργία αποθήκης 
στον Κρατικό Αερολιμένα Καλαμάτας. 

7. Το υπ’ αριθμ. 2392/1.3.2007 έγγραφο του Τελωνείου 
Καλαμάτας, με το οποίο μας απέστειλε το από 27.2.2007 
πρακτικό της γνωμοδοτικής Επιτροπής μετά του σχε¬ 
τικού σχεδιαγράμματος, αποφασίζουμε: 

1. Εγκρίνουμε την επέκταση του καταστήματος πώ¬ 
λησης Αφορολογήτων και Φορολογημένων Ειδών για 
την δημιουργία αποθήκης αυτού, εντός του τελωνειακό 
ελεγχόμενου χώρου, στον Κρατικό Αερολιμένα Καλα¬ 
μάτας, στη θέση και έκταση που προσδιορίζεται στο 
σχεδιάγραμμα, που συνοδεύει το, από 27.2.2007 Πρα¬ 
κτικό της Επιτροπής της παραγράφου 2, του άρθρου 
17, του π.δ. 86/1979. 

2. Το κατάστημα θα επεκταθεί κατά επιφάνεια εμβα- 
δού 105 μ 2 και θα βρίσκεται πάντοτε υπό τελωνειακή 
παρακολούθηση. 

3. Το δικαίωμα εκμετάλλευσης του καταστήματος ανή¬ 
κει αποκλειστικά στην εταιρεία «Καταστήματα Αφορο¬ 
λογήτων Ειδών Α.Ε». 

4. Η εγκατάσταση και λειτουργία του καταστήμα¬ 
τος, διέπεται από τις διατάξεις του π.δ. 86/1979, όπως 
τροποποιήθηκε και ισχύει, από τις διατάξεις του άρ¬ 
θρου 120 του ν. 2533/11.11.1997, από τις διατάξεις των 
Υπουργικών Αποφάσεων καθώς και τις σχετικές δια¬ 
ταγές, που ρυθμίζουν θέματα σχετικά με τον τρόπο 
λειτουργίας, ελέγχου κ.λ.π των καταστημάτων, που 
εκμεταλλεύεται η εταιρεία «Καταστήματα Αφορολό¬ 
γητων Ειδών Α.Ε.». 


5. Στην απόφαση αυτή δεν συνεπάγεται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2007 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ. 190399 (4) 

Έγκριση υπερωριακής απασχόλησης Β' εξαμήνου 

έτους 2007 υπαλλήλων του ΚΑΦ Λιμένος Ηρακλείου. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α. Του άρθρου 16 του ν. 3205/2003 (ΦΕΚ 297/Α/03) 
«Μισθολογικές ρυθμίσεις.διατάξεις». 

β. Του άρθρου 18 του ν. 2224/1994 (ΦΕΚ 112/Α/6.7.1994) 
και του π.δ. 372/1995 (ΦΕΚ 201/Α/95). 

γ. Το υπ’ αριθμ. π.δ. 63/22.4.2005 (ΦΕΚ/98/Α) «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα». 

2. Του οικείου Κανονισμού του Κεφαλαίου Αποζημιώ- 
σεως Φορτοεκφορτωτών (ΚΑΦ) Λιμένος Ηρακλείου. 

3. Το υπ’ αριθμ. 86/22/19.3.2007 έγγραφο του ΚΑΦ Λι¬ 
μένος Ηρακλείου. 

4. Την υπ’ αριθμ. 7/2006 γνωμοδότηση του Δ'Τμήματος 
του Νομικού Συμβουλίου του Κράτους. 

5. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Κεφαλαίου 
Αποζημιώσεως Φορτοεκφορτωτών Λιμένος Ηρακλείου 
ύψους 5.000,00 Ευρώ περίπου για το οικονομικό έτος 
2007. 

Η ανωτέρω δαπάνη θα καλυφθεί από τον προϋπο¬ 
λογισμό του ανωτέρω (Κ.Α.Φ.) και συγκεκριμένα θα 
βαρύνει τις πιστώσεις του ΚΑΕ 0261 «Αποζημίωση για 
υπερωριακή απασχόληση» ύψους 13.000,00 Ευρώ, απο¬ 
φασίζουμε: 

1. Εγκρίνουμε για το Β' εξάμηνο έτους 2007 την 
υπερωριακή απασχόληση για την αντιμετώπιση επο¬ 
χικών, έκτακτων ή επειγουσών υπηρεσιακών ανα¬ 
γκών (χορήγηση εφάπαξ αποζημίωσης, επιδότησης, 
δανείων φορτοεκφορτωτών καθώς και η πρόσθετη 
εργασία των ιδίων αναγκών για την ομάδα φορτ/των 
Αχθοφόρων-Λεμβούχων Λιμένα Ηρακλείου κ.λπ.) κατά 
τις απογευματινές ώρες και μέχρι της 22 ας μ.μ. πέραν 
από τις ώρες της υποχρεωτικής απασχόλησης δύο 
(2) τακτικών υπαλλήλων του ΚΑΦ Λιμένα Ηρακλείου 
για 720 ώρες συνολικά (μέχρι εξήντα (60) ώρες το 
μήνα για τον καθένα) 

2. Υπεύθυνος για την παρακολούθηση και τον έλεγχο 
της υπερωριακής απασχόλησης ορίζεται ο Πρόεδρος 
της Δ/σας Επιτροπής του ΚΑΦ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 31144 (5) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Πειραιά. 


Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 


Έχοντας υπόψη: 

1. Τις διατάξεις: 

α) του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 

4 του άρθρου 3 του ν.2479/1997. 

β) του άρθρου 25 παρ. 3 περ. α του ν. 2812/2000 
(Α'67). 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α'98. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Την υπ’ αριθμ. 6/2007 απόφαση της Ολομέλειας του 
Πρωτοδικείου Πειραιά, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Πειραιά όπως διαμορφώθηκε με την 
υπ’ αριθμ. 6/2007 απόφαση της Ολομέλειας του Πρω¬ 
τοδικείου Πειραιώς και η οποία έχει ως εξής: 

1. Απορρίπτει, κατά πλειοψηφία, την αντικατάσταση 
του άρθρου 1 και την τροποποίηση του άρθρου 3 του 
ισχύοντος κανονισμού λειτουργίας του Πρωτοδικείου 
Πειραιά. 

2. Δέχεται, ομόφωνα, την τροποποίηση του άρθρου 

5 ως εξής: 

Τροποποιείται το εδάφιο στ' που αφορά το Μονομε¬ 
λές Αγορανομικό ως εξής: 

Το Μονομελές Αγορανομικό συνεδριάζει την τελευ¬ 
ταία Τετάρτη του μήνα και ώρα 09.00. 

Τροποποιείται το εδάφιο ζ' της παραγράφου 3 που 
αφορά τα δικαστήρια ανηλίκων ως εξής: 

ζ) το Τριμελές Πλημμελειοδικείο Ανηλίκων συνεδριάζει 
την τελευταία Πέμπτη κάθε μήνα και ώρα 09.00', το 
δε Μονομελές Πλημμελειοδικείο Ανηλίκων την πρώτη 
Πέμπτη κάθε μήνα και ώρα 09.00'. 


Ο Πρόεδρος του Τριμελούς Η Γραμματέας 

Συμβουλίου Δ/νσης Προϊσταμένη της Δ/νσης 


του Πρωτοδικείου 
Πειραιώς 

Γεώργιος Αυγέρης 
Πρόεδρος Πρωτοδικών 


της Γραμματείας 
του Πρωτοδικείου Πειραιά 

Χρυσούλα Τομπολίδου 


Κρίθηκε αποφασίσθηκε και δημοσιεύθηκε στον Πει¬ 
ραιά στις 27.2.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 


Αριθμ. 20312 (6) 

Τροποποίηση του Κανονισμού Εσωτερικής Υπηρεσίας 
του Ειρηνοδικείου - Πταισματοδικείου Νέων Μουδα- 
νίων Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του ν.1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997. 

β) του άρθρου 25 παρ. 3 περ. α' του ν. 2812/2000 
(Α' 67). 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α71998. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Την υπ’ αριθμ. 19/2007 απόφαση του Ειρηνοδικείου- 
Πταισματοδικείου Νέων Μουδανιών Χαλκιδικής, απο¬ 
φασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Ειρηνοδικείου - Πταισματοδικείου Νέων Μουδανι¬ 
ών Χαλκιδικής όπως διαμορφώθηκε με την υπ’ αριθμ. 
19/2007 απόφαση του Ειρηνοδικείου - Πταισματοδικείου 
Νέων Μουδανιών Χαλκιδικής και η οποία έχει ως εξής: 

Τροποποιεί τον κανονισμό εσωτερικής υπηρεσίας του 
Ειρηνοδικείου - Πταισματοδικείου ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΕΙΡΗΝΟΔΙΚΕΙΟΥ - ΠΤΑΙΣΜΑΤΟΔΙΚΕΙΟΥ 
ΝΕΩΝ ΜΟΥΔΑΝΙΩΝ 

ΚΕΦΑΛΑΙΟ ΠΡΩΤΟ 
ΔΙΑΙΡΕΣΗ ΚΑΙ ΑΡΜΟΔΙΟΤΗΤΑ 
ΤΗΣ ΓΡΑΜΜΑΤΕΙΑΣ ΤΟΥ ΕΙΡΗΝΟΔΙΚΕΙΟΥ 

Άρθρο 1° 

α) Στο Ειρηνοδικείο Ν. Μουδανιών λειτουργούν δύο 
(2) τμήματος. Το καθένα από αυτά έχει ανάλογο με τις 
αρμοδιότητές του αριθμό υπαλλήλων. 

1) Στις αρμοδιότητες του πρώτου τμήματος υπάγονται 
τα θέματα που αφορούν τις εκδικαζόμενες πολιτικές 
υποθέσεις πάσης φύσεως δηλ. υποθέσεις κατά την 
τακτική διαδικασία, τις ειδικές διαδικασίες, τις ειδικές 
διατάξεις περί μικροδιαφορών και τις διατάξεις της 
εκούσιας δικαιοδοσίας (αρθρ. 741-781 Κ.ΠολΑ). 

2) Το τμήμα που αναφέρεται στην πρώτη παράγραφο 
συνεδριάζει την πρώτη Τρίτη κάθε μήνα και ώρα 09.00 
π.μ.. Σε κάθε συνεδρίαση προσδιορίζονται προς εκδίκα¬ 
ση κατ’ ανώτατο όριο σαράντα (40) υποθέσεις. 

3) Για κάθε είδους υποθέσεις που υπάγονται στην 
ειδική διαδικασία των ασφαλιστικών μέτρων συνεδριάζει 
τμήμα κάθε μέρα εργάσιμη ή μη, που ορίζεται για κάθε 
υπόθεση με την πράξη προσδιορισμού δικασίμου. 

4) Στις αρμοδιότητες του δεύτερου τμήματος υπά¬ 
γονται κατ’ αντικείμενο: α) καταθέσεις δικογράφων, 

β) ένορκες βεβαιώσεις, γ) σφραγίσεις, δ) διεξαγωγές 
αποδείξεων, ε) καθαρογραφή πολιτικών αποφάσεων, 
στ) αρχείο, ζ) έκδοση διαταγών πληρωμής. 

Η εκτός της Γραμματείας καθαρογραφή αποφάσεων 
απαγορεύεται. 

ΚΕΦΑΛΑΙΟ ΔΕΥΤΕΡΟ 

ΧΡΟΝΟΣ ΣΥΝΕΔΡΙΑΣΕΩΣ ΤΟΥ ΤΜΗΜΑΤΟΣ 
ΠΟΛΙΤΙΚΩΝ ΥΠΟΘΕΣΕΩΝ 

Άρθρο 2° 

Τακτικές δικάσιμοι δεν ορίζονται: 

α) Κατά την περίοδο των δικαστικών διακοπών (1η 
Ιουλίου έως 15 Σεπτεμβρίου). 

β) Κατά τις οριζόμενες από τον νόμο ημέρες αργίας 
των δημοσίων υπηρεσιών. 

γ) Κατά το χρονικό διάστημα από 16 Δεκεμβρίου έως 
7 Ιανουάριου του επόμενου έτους. 

δ) Κατά τη Μεγάλη Εβδομάδα και την εβδομάδα της 
Διακαινησίμου και 

ε) Κατά την χρονική περίοδο από 15 έως 30 Ιουνίου 
κάθε έτους. 

Άρθρο 3° 

Κατά την περίοδο των δικαστικών διακοπών. 

Δικάζονται κατ’ εξαίρεση οι υποθέσεις που αναφέ- 
ρονται στο άρθρο 27 παρ. 1 του Κώδικα Οργανισμού 
Δικαστηρίων. 

Ειδικότερα δικάζονται: α) Κατά το παραπάνω 
χρονικό διάστημα εκτός από τον μήνα Αύγουστο 1) 
υποθέσεις τις οποίες ο Ειρηνοδίκης χαρακτήρισε 
ως κατεπείγουσες και 2) υποθέσεις που αφορούν 
διαταγές πληρωμής από πιστωτικούς τίτλους, ερ¬ 
γατικές διαφορές και απόδοσης χρήσης μισθίου και 
β) καθ’ όλο το παραπάνω διάστημα υποθέσεις που 
αφορούν ασφαλιστικά μέτρα και αναστολή εκτελέ- 
σεως αποφάσεων. 

ΚΕΦΑΛΑΙΟ ΤΡΙΤΟ 

Αρθρο 4° 

β. Στο Ειρηνοδικείο Ν. Μουδανιών, το οποίο παράλλη¬ 
λα λειτουργεί και ως Πταισματοδικείο με τους ίδιους 
υπαλλήλους, υπάρχουν δύο ποινικά τμήματα. 

1) Το πρώτο τμήμα δικάζει Πταίσματα (Αστυνομικά, 
Αγροτικά και Δασικά) και ασχολείται με την καταχώ- 
ρηση αυτών στο βιβλίο αποφάσεων, την έκδοση ερήμην 
και αναβλητικών αποσπασμάτων, τη σύνταξη εφέσεων, 
εκκαθάριση αποληψίμων κ.λπ. 

Συνεδριάζει κάθε μήνα, ημέρα Πέμπτη και ώρα 9.00 

π ·μ· ^ 

Επίσης αντικείμενό του έχει την προκαταρκτική εξέ¬ 
ταση και προανάκριση, η οποία γίνεται κάθε εργάσιμη 
ημέρα. 

2) Το δεύτερο τμήμα δικάζει πλημμελήματα του με¬ 
ταβατικού Μονομελούς Πλημμελειοδικείου Πολυγύρου, 
καθήκοντα δε Γραμματέως αυτού ασκεί γραμματέας 
του Ειρηνοδικείου αυτού, η οποία επίσης ασχολείται 
με τη καταχώρηση στο βιβλίο αποφάσεων, την έκδοση 
ερήμην και αναβλητικών αποσπασμάτων, την σύντα¬ 
ξη εφέσεων, εκκαθάριση απολήψιμων, σύνταξη Δ.Π.Μ. 
κ.λπ. 

Συνεδριάζει σε δικάσιμους προκαθορισμένες από τη 
Εισαγγελία Πολυγύρου Χαλκιδικής, ημέρα Δευτέρα και 
ώρα 9.00 π.μ. 


ΚΕΦΑΛΑΙΟ ΤΕΤΑΡΤΟ 

Άρθρο 5° 

ΧΡΟΝΟΣ ΣΥΝΕΔΡΙΑΣΕΩΣ ΤΟΥ ΤΜΗΜΑΤΟΣ 
ΠΟΙΝΙΚΩΝ ΥΠΟΘΕΣΕΩΝ 

Τακτικές δικάσιμοι δεν ορίζονται: 

α) Κατά την περίοδο των δικαστικών διακοπών (1η 
Ιουλίου έως 15 Σεπτεμβρίου). 

β) Κατά τις οριζόμενες από τον νόμον ημέρες αργίας 
των δημοσίων υπηρεσιών. 

γ) Κατά το χρονικό διάστημα από 16 Δεκεμβρίου έως 
7 Ιανουάριου του επομένου έτους. 

δ) Κατά τη Μεγάλη Εβδομάδα και την εβδομάδα της 
Διακαινησίμου και 

ε) Κατά τη χρονική περίοδο από 15 έως 30 Ιουνίου 
κάθε έτους. 

Αρθρο 6° 

Κατά την περίοδο των δικαστικών διακοπών (1 Ιουλίου 
έως 15 Σεπτεμβρίου) διενεργείται μόνο η προανάκριση, 
με εξαίρεση τον μήνα Αύγουστο κατά τον οποίο διενερ- 
γείται προανάκριση μόνο κατεπειγουσών παραγγελιών 
του Εισαγγελέως. 

Αρθρο 7° 

Η ισχύς του κανονισμού αυτού αρχίζει από την επομέ¬ 
νη της έγκρισης ή τροποποίησής του από τον Υπουργό 
Δικαιοσύνης. 

Αποφασίσθηκε και δημοσιεύθηκε στα Ν. Μουδανιά 
στις 30.1.2007. 

Η Ειρηνοδίκης Η Γραμματέας 

Ευανθία Κετσιτζίδου Μαρία Βλαστάκη 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

-♦- 

(7) 

Απόκτηση ελληνικής ιθαγένειας της ΤΖΕΙΡΑΝΟΒΑ ΡΑ¬ 
ΓΙΑ του ΧΑΡΑΛΑΜΠΟΥ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ ΑΣΤΙΚΗΣ 
ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 1178/20.3.2007 απόφαση της Προϊστα- 
μένης της Διεύθυνσης Αστικής Κατάστασης και Αλλο¬ 
δαπών και Μετανάστευσης της Περιφέρειας Ανατολικής 
Μακεδονίας και Θράκης η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004 τ. 
Α') «Περί Κυρώσεως του Κώδικα Ελληνικής Ιθαγένειας» 
και την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γ ενικού 
Γραμματέα Περιφέρειας Ανατολικής Μακεδονίας και 
Θράκης γίνεται δεκτή η από 6857/22.9.2006 αίτηση της 
ομογενούς Τζεϊράνοβα Ράγια τέκνου του Χαράλαμπου, 
και της Σόνιας περί αποκτήσεως Ελληνικής Ιθαγένειας 
και εξελληνισμού του επωνύμου της από Τζεϊράνοβα 
σε Τζεϊρανίδου. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΝΤΑΖΗ 

Αριθμ. 4402 (8) 

Σύσταση Νομικού Προσώπου στον Δήμο Φυτειών Νομ. 

Αιτωλ/νίας με την επωνυμία «Σχολική Επιτροπή Λ.Τ. 

Γυμνασίου» Δήμου Φυτειών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 240, 243 και 149 του 
ν. 3463/2006. 

2. Τις διατάξεις του άρθρου 5 του ν. 1894/1990« Για την 
Ακαδημία Αθηνών και άλλες εκπαιδευτικές διατάξεις». 

3. Το υπ’ αριθμ. 562/20.11.2006 έγγραφο της Δ/θμιας 
Εκπαίδευσης με το οποίο ζητά την δημιουργία της «Σχο¬ 
λικής Επιτροπής του Λ. Τ. Γ υμνασίου Δήμου Φυτειών» 
για την αντιμετώπιση των λειτουργικών ζητημάτων του 
Γ υμνασίου. 

4. Την υπ’ αριθμ. 31/2007 απόφαση του Δημοτικού 
Συμβουλίου Δήμου Φυτειών περί συγκρότησης Νομι¬ 
κού προσώπου με την επωνυμία «Σχολική Επιτροπή 
«Σχολική Επιτροπή Λ. Τ. Γ υμνασίου» Δήμου Φυτειών, 
αποφασίζουμε: 

1. Συστήνουμε στον Δήμο Φυτειών Νομ. Αιτωλ/νίας, 
Νομικό Πρόσωπο με την επωνυμία «Σχολική Επιτροπή 
Λ.Τ. Γ υμνασίου» Δήμου Φυτειών. 

2. ΣΚΟΠΟΣ: 

1) Η διαχείριση των πιστώσεων που της διατίθενται 
για την κάλυψη των δαπανών λειτουργίας της σχολικής 
μονάδας (θέρμανσης, φωτισμού, ύδρευσης, τηλεφώνου, 
αποχέτευσης, αγορά αναλώσιμων υλικών, αμοιβή καθα¬ 
ριστριών κ,λπ). 

2) Η εκτέλεση μικρών έργων για την επισκευή και 
συντήρηση των σχολείων και κάθε είδους εξοπλισμού 
τους. 

3) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

4) Η φροντίδα για την εξεύρεση άλλων πόρων π.χ. 
Οργανισμός Σχολικών Κτιρίων, Υπ. Παιδείας και Θρη¬ 
σκευμάτων και ο εφοδιασμός των σχολικών μονάδων με 
έπιπλα και σκεύη, με βιβλία για την σχολική βιβλιοθήκη 
και γενικά με όλα τα μέσα που είναι απαραίτητα για 
την λειτουργία τους και γενικότερα. 

5) Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας της σχο¬ 
λικής μονάδας. 

3. ΔΙΟΙΚΗΣΗ: 

Το Διοικητικό Συμβούλιο της Σχολικής Επιτροπής θα 
είναι πενταμελές (5) του οποίου τα μέλη ορίζονται από 
το εκάστοτε Δημοτικό Συμβούλιο ήτοι: α) τον εκάστοτε 
Δ/ντή του Σχολείου β) ένα αιρετό μέλος από την πλει- 
οψηφία της Δημοτικής Αρχής με τον αναπληρωτή του 
γ) ένα αιρετό μέλος από την μειοψηφία της Δημοτικής 
Αρχής και σε περίπτωση άρνησης από τη πλειοψηφία 
με τον αναπληρωτή του δ) Έναν εκπρόσωπο του Συλ¬ 
λόγου γονέων και Κηδεμόνων του σχολείου μαζί με τον 
αναπληρωτή του και στην περίπτωση που δεν υπάρχει, 
ένα δημότη ο οποίος να έχει ανάλογη επαγγελματική ή 
κοινωνική δράση ή ειδικές γνώσεις συναφείς ως προς 
τον σκοπό του Νομικού Προσώπου ε) ένα εκπρόσωπο 
της μαθητικής κοινότητας του σχολείου μαζί με τον 
αναπληρωτή του. 

Το Δημοτικό Συμβούλιο θα εκλέγει τον πρόεδρο και 


τον Αντιπρόεδρο του Διοικητικού Συμβουλίου Αυτοδί¬ 
καια Πρόεδρος θα είναι ο εκάστοτε Δήμαρχος εφόσον 
ορίζεται ως μέλος. 

Η θητεία του Διοικητικού Συμβουλίου ορίζεται με την 
απόφαση του Δημοτικού Συμβουλίου και λήγει πάντοτε 
με την εγκατάσταση του νέου διοικητικού συμβουλί¬ 
ου. 

Τα μέλη του διοικητικού συμβουλίου μπορούν να αντι- 
κατασταθούν κατά την διάρκεια της θητείας τους με 
απόφαση του δημοτικού συμβουλίου για σοβαρό λόγο 
που ανάγεται στην άσκηση των καθηκόντων τους. 

4. ΕΚΠΡΟΣΩΠΗΣΗ: 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων, Δημοσίων 
και Διοικητικών εν γένει αρχών καθώς και στις συναλ¬ 
λαγές του με τα φυσικά και νομικά πρόσωπα από τον 
Πρόεδρο του Δ.Σ. τον οποίο όταν απουσιάζει ή κωλύεται 
αντικαθιστά ο Αντιπρόεδρος. 

5. ΠΟΡΟΙ-ΠΕΡΙΟΥΣΙΑ: 

Οι πόροι της σχολικής επιτροπής είναι: 

α) Ετήσια επιχορήγηση από διάφορες κρατικές πη¬ 
γές. 

β) Προαιρετικές επιχορηγήσεις από τον Δήμο. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Η κινητή και ακίνητη περιουσία την οποία θα χρη¬ 
σιμοποιεί το Νομικό Πρόσωπο. 

ε) Κάθε άλλη νόμιμη πρόσοδος μη κατονομαζόμενη 
ειδικά πιο πάνω. 

Ακροτελευταιο Αρθρο (Κάλυψη Δαπάνης) 

6. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
αλλά ούτε και σε βάρος του Νομικού Προσώπου της 
«Σχολικής Επιτροπής Λ. Τ. Γ υμνασίου» Δήμου Φυτειών 

7. Η απόφαση αυτή να κοινοποιηθεί στον Δήμο Φυτειών 
Τ.Κ. 30900. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 29 Μαρτίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 

-♦- 

Αριθμ. 6232 (9) 

Συγκρότηση Γνωμοδοτικής Επιτροπής για ονομασία 
και μετονομασία συνοικιών, οδών και πλατειών των 
Ο.Τ.Α. Νομού Ιωαννίνων 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 8 και 283 του Κώδικα 
Δήμων και Κοινοτήτων (ν. 3463/2006). 

2. Τ ις διατάξεις της παρ. ιβ του άρθρου 5 του ν. 3469/ 
2006. 

3. Το υπ’ αριθμ. 1786/26.1.2007 έγγραφό μας προς την 
ΤΕΔΚ, με το οποίο ζητήθηκε ο ορισμός δύο ( 2) εκπρο¬ 
σώπων της με τους αναπληρωτές τους, σύμφωνα με τις 
ανωτέρω διατάξεις. 

4. Το υπ’ αριθμ. 256/16.3.2007 απαντητικό έγγραφο της 
ΤΕΔΚ., με το οποίο λόγω τροποποίησης του π.δ. 48/1999 
με το π.δ. 12/2007 και μέχρι την εκλογή του νέου Δ.Σ.της, 
προτείνει τους ορισθέντες κατά την προηγούμενη διετία 

εκπροσώπους της, όπως αυτοί αναφέρονται στο υπ’ 
αριθμ 852/1.10.2004 έγγραφό της, και 

5. Το υπ’ αριθμ. Φ.31.2/469/12.2.2007 έγγραφο της Δευ¬ 
τεροβάθμιας Εκπαίδευσης, με το οποίο προτείνονται 
δύο καθηγητές της, κλάδου ΠΕ 02, με τους αναπληρω¬ 
τές τους, αποφασίζουμε: 

Συγκροτούμε τη Γνωμοδοτική Επιτροπή για την ονο¬ 
μασία και μετονομασία συνοικιών, οδών και πλατειών 
των Ο.Τ.Α. του Νομού Ιωαννίνων (άρθρο 8 του Κ.Δ.Κ. 
ν. 3463/2006), από τους κάτωθι: 

α) Χρήστο Τσιατούρα, Προϊστάμενο Δ/νσης Αυτ/σης 
και Αποκ/σης Νομού Ιωαννίνων, ως Πρόεδρο, με ανα¬ 
πληρωτή, τον νόμιμο αναπληρωτή του. 

β) Χρήστο Ντακαλέτση, Δήμαρχο Δήμου Λάκκας Ιου¬ 
λίου, με αναπληρωτή του τον Δημήτριο Νάστο, Δ.Σ. 
Δήμου Μπιζανίου. 

γ) Ιωάννη Εμμανουηλίδη, Δήμαρχο Δήμου Ανατολής, 
με αναπληρωτή του τον Κωνσταντίνο Καψάλη, Δήμαρχο 
Δήμου Καλπακίου. 

δ) Κων/νο Αναστασίου, του Δημητρίου, εκπαιδευτικό, 
κλάδου ΠΕ 02, με αναπληρώτριά του την Νίκη Λιαπίκου, 
του Θεοδώρου, εκπαιδευτικό, του ίδιου κλάδου. 

ε) Μαρία Παπαευσταθίου, του Ευσταθίου, εκπαιδευτικό, 
κλάδου ΠΕ 02, με αναπληρώτριά της την Σταυρούλα Βε- 
κύρη, του Γρηγορίου, εκπαιδευτικό, του ίδιου κλάδου. 

Γραμματέα της επιτροπής ορίζουμε την υπάλληλο της 
Δ/νσης Αυτ/σης και Αποκ/σης Ασπασία Ντούμα, κλάδου 
ΠΕ Διοικητικού - Οικονομικού, με αναπληρώτρια αυτής 
την Λαμπρινή Ντάγιου υπάλληλο της ίδιας Δ/νσης και 
του ιδίου κλάδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 27 Μαρτίου 2007 

Ο Γ ενικός Γ ραμματέας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 593 (10) 

Έγκριση της υπ’ αριθμ. 409/2006 αποφάσεως του Δη¬ 
μοτικού Συμβουλίου Ροδίων, που αφορά την αύξηση 
μετοχικού κεφαλαίου στην αστική μη κερδοσκοπική 
εταιρεία «ΗΦΑΙΣΤΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2503/1997. 

2. Τις διατάξεις του άρθρου 270 του ν. 3463/2006 (ΦΕΚ 
114/Α') και του άρθρου 277 του π.δ. 410/1995, όπως ισχύει 
με τις τροποποιήσεις του. 

3. Το υπ’ αριθμ. 348/Φ.ερ.37/90 έγγραφο του ΥΠΈΣ. 
Δ.ΔΑ. 

4. Την οικονομοτεχνική μελέτη της αστικής μη κερ¬ 
δοσκοπικής εταιρείας «ΗΦΑΙΣΤΟΣ». 

5. Την υπ’ αριθμ. 409/2006 απόφαση του Δημοτικού 
Συμβουλίου Ροδίων, η οποία μας διαβιβάσθηκε με το 
υπ’ αριθμ. 21390/20.12.2006 έγγραφο του Δήμου Ροδίων, 
αποφασίζουμε: 

Εγκρίνουμε την υπ’ αριθμ. 409/2006 απόφαση του Δη¬ 
μοτικού Συμβουλίου Ροδίων, που αφορά την αύξηση του 
μετοχικού κεφαλαίου της αστικής μη Κερδοσκοπικής 
εταιρείας «ΗΦΑΙΣΤΟΣ», κατά 280.000 €. 

Η παρούσα απόφαση προκαλεί δαπάνη για το οικο¬ 
νομικό έτος 2006, η οποία έχει καλυφθεί με διάθεση 
πίστωσης ποσού 280.000 € σε βάρος του Κ.Α. 00.7512.02 


με τίτλο «Συμμετοχή του Δ.Ρ. στην αύξηση του μετοχι¬ 
κού κεφαλαίου της Αστικής Εταιρείας ΗΦΑΙΣΤΟΣ». 

Για τα επόμενα (4) τέσσερα οικονομικά έτη δεν προ- 
καλείται καμία δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 2 Φεβρουάριου 2007 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 418 (11) 

Καθιέρωση υπερωριακής εργασίας υπαλλήλων Ν.Α. Αιτ/ 
νιας για το Α' Εξάμηνο 2007. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του π.δ. 30/1996 «κώδικας ΝΑ». 

2. Το άρθρο 16 του ν. 3205/2003 και το άρθρο 25 παρ. 
7 του ν. 2738/1999 (ΦΕΚ 180/Α'). 

3. Τις ειδικές έκτακτες υπηρεσιακές ανάγκες που πα¬ 
ρουσιάζονται (ενημερωτικές ομιλίες για νέες ποικιλίες 
καπνού, εξέταση ενστάσεων για την ποιοτική ταξινόμη¬ 
ση των καπνών, έλεγχοι εκτάσεων, ΟΣΔΕ εσοδ. έτους 
2007) για την αντιμετώπιση των οποίων η Δ/νση Καπνού 
χρησιμοποιεί το προσωπικό της, καθώς και έκτακτες 
άλλες υπερωριακές ανάγκες. 

4. Το γεγονός ότι το ύψος της προκαλούμενης δαπάνης 
13.500 ευρώ θα καλυφθεί από εγγεγραμμένες πιστώσεις 
στον προϋπολογισμό της ΝΑ Αιτωλ/νίας, αποφασίζουμε: 

Α. Διαπιστώνουμε την ανάγκη καθιέρωσης εργασιακής 
απασχόλησης για τη Δ/νση καπνού για 3000 ώρες, οι 
οποίες θα χορηγηθούν κατά το Α'εξάμηνο 2007 και 
αφορά είκοσι οκτώ (28) εργαζόμενους. 

Β. Η συγκρότηση των συνεργείων θα γίνει με απόφαση 
προϊσταμένου Δ/νσης (ωρών υπαλλήλων). 

Γ. Η δαπάνη που θα προκληθεί δεν μπορεί να υπερβεί 
τις πιστώσεις που έχουν εγγράφει στον προϋπολογι¬ 
σμό κάθε Διευθ/νσης για το σκοπό αυτό. Επίσης δεν 
επιτρέπεται για το χρονικό διάστημά καταβολής των 
υπερωριών η είσπραξη άλλου ποσού από τον ίδιο ή άλλο 
φορέα για την ίδια αιτία, καθώς και όταν ο υπάλληλος 
απούσιασε με αναρρωτική άδεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγρίνιο, 4 Απριλίου 2007 

Ο Νομάρχης κ.α.α. 

Ο Αντινομάρχης 
ΙΩΑΝΝΗΣ ΨΑΡΡΑΚΗΣ 
-♦- 

( 12 ) 

Χορήγηση άδειας ασκήσεως επαγγέλματος Κοινωνικού 

Λειτουργού στην Βαλσάμη Μαρκέλλα του Νικολάου. 

Ο ΝΟΜΑΡΧΗΣ ΜΑΓΝΗΣΙΑΣ 

Με την υπ’ αριθμ. 1296/3.4.2007 απόφαση του Νομάρχη 
Μαγνησίας χορηγήθηκε στην Βαλσάμη Μαρκέλλα του 
Νικολάου, άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 
Ο Διευθυντής κ.α.α. 

ΕΥΟ. ΜΗΤΣΙΟΥ - ΚΟΥΝΤΡΙΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ίπΙθΓπβΙ: ΗΗρ^/νννννν.θΙ.^ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΐΐρ://νννννν·6ΐ·ί|Γ - ε-ιηεΙΙ: νν8ΐιΐίΐ35ίίΐ·@θί.ιιι· 














